Platsi teisel poolel tabasid Veidemani kaaslased esialgu hästi ja seisuni 13:6 polnud vaja midagi teisiti teha. Siis aga tabas Rocki esimene väike mõõn, rünnak jäi seisma, loodeti kaugvisetele. Just ses olukorras tulnuks Veidemani selge pluss temast aeglasema Stojkovi vastu käiku lasta - noor mees pidanuks algusest peale saama selge  ülesanne luua teravusi ja murda läbi. Selle asemel proovis Veideman visata. Niipea, kui ta lõpuks paar kiiremat sammu tegi, jäi vastane kaugele selja taha ja tulid vabavisked - see episood näitas, et Stojkov oli ilmselt Lukoili kaitse nõrgim lüli. Visnapuule sai aga seks ajaks selgeks, et korraga kolme tagamehega seda mängu väga ei mängi.